Υ.Μ.Ε.Ε.: 12.03.007.002.001

**ΕΙΣΗΓΗΤΙΚΗ ΕΚΘΕΣΗ**

**Θέμα: Νομοσχέδιο με τίτλο: «Ο περί της Πρόσβασης στο Επάγγελμα του Οδικού Μεταφορέα (Τροποποιητικός) Νόμος του 2021»**

Το Υπουργείο Μεταφορών, Επικοινωνιών και Έργων, μετά από συνεχείς διαμαρτυρίες του κλάδου των οδηγών ταξί, σχετικά με διαδρομές που εκτελούνται από οδηγούς μικρών λεωφορείων με μικρό αριθμό επιβατών, έκρινε σκόπιμη την τροποποίηση της υφιστάμενης νομοθεσίας, με σκοπό να καθοριστεί ο ελάχιστος αριθμός επιβατών, που θα συγκροτεί την ομάδα που θα μεταφέρεται από επιβατηγά οχήματα που κατέχουν άδεια «Ε» έκτακτων (τουριστικών) γραμμών, προκειμένου να αρθεί η οποιαδήποτε αμφισβήτηση υπάρχει μεταξύ των υπηρεσιών που εκτελούν έκτακτες γραμμές και μεταφορές με Ταξί.

2. Για το σκοπό αυτό, ετοιμάστηκε Προσχέδιο Τροποποιητικού Νομοσχεδίου με τίτλο «Ο περί της Πρόσβασης στο Επάγγελμα του Οδικού Μεταφορέα (Τροποποιητικός) Νόμος του 2021» βάσει του οποίου τροποποιείται το άρθρο 15 εδάφιο (3) ορίζοντας ως ελάχιστο αριθμό επιβατών, τα οκτώ άτομα, μη συμπεριλαμβανομένου του οδηγού.

3. Ως Παράρτημα Ι επισυνάπτεται το Προσχέδιο Νομοσχεδίου με τίτλο «Ο περί της Πρόσβασης στο Επάγγελμα του Οδικού Μεταφορέα (Τροποποιητικός) Νόμος του 2021», το οποίο έτυχε νομοτεχνικού ελέγχου. Αντίγραφο της σχετικής Αιτιολογικής Έκθεσης του Γενικού Εισαγγελέα επισυνάπτεται ως Παράρτημα ΙΙ. Ως Παράρτημα ΙΙΙ επισυνάπτεται το Ερωτηματολόγιο Ανάλυσης Αντικτύπου για το εν λόγω Νομοσχέδιο.

4. Το Υπουργικό Συμβούλιο κατά τη συνεδρία του στις 02.12.2021, αντίγραφο Προσχεδίου της σχετικής Απόφασης επισυνάπτεται ως Παράρτημα IV, ενέκρινε το Προσχέδιο Νομοσχεδίου με τίτλο «Ο περί της Πρόσβασης στο Επάγγελμα του Οδικού Μεταφορέα (Τροποποιητικός) Νόμος του 2021» και εξουσιοδότησε τον Υπουργό Μεταφορών, Επικοινωνιών και Έργων να το καταθέσει στη Βουλή των Αντιπροσώπων για ψήφιση του σε Νόμο.

**ΥΠΟΥΡΓΕΙΟ ΜΕΤΑΦΟΡΩΝ, ΕΠΙΚΟΙΝΩΝΙΩΝ ΚΑΙ ΕΡΓΩΝ**

**22 Δεκεμβρίου, 2021**

**Χ.Κ.**